Resultater fra spørreundersøkelsen NTV NM Masters inne 2024
Undersøkelsen som ble gjennomført etter NTV NM Masters inne, fikk inn 140 svar av 293 spillere, (svarprosent =48%), noe vi er godt fornøyd med. 
Her er resultatet fra undersøkelsen: 
	Hvor fornøyd er du med: 
	1= svært misfornøyd
	2= misfornøyd
	3= verken eller
	4=fornøyd
	5= svært fornøyd

	Informasjon i Tournament software
	0,70 %
	0,70 %
	4,30 %
	50,70 %
	43,60 %

	Startkontigent
	3,60 %
	7,90 %
	29,30 %
	42,10 %
	17,10 %

	Kampoppsett/ spilleplan
	5,70 %
	12,90 %
	13,60 %
	42,90 %
	25,00 %

	Kioskutvalg
	4,30 %
	5,70 %
	37,10 %
	40 %
	12,90 %

	Turneringsledelse/sekretariat
	0,70 %
	3,60 %
	10,70 %
	29,30 %
	55,70 %

	Helhetsinntrykk
	0,70 %
	8,60 %
	11,40 %
	43,60 %
	35,70 %



Vi hadde et spørsmål vedr. Fast4 formatet i Mixed double, men det må vi se bort fra da det ble feil i svarkategoriene. 
På spørsmål om man ville foretrukket arrangementet over 2 helger pga manglende banekapasitet var svarene slik: 
	ja
	24,80 %

	nei
	67,90 %

	vet ikke
	7,30 %



Kommentarer
Mange av kommentarene vi fikk tilbakemelding på dreide seg om følgende områder: 
Premier: 
Folk var stort sett fornøyd og syntes det var fine premier. Noen savnet T-skjorte.
Spilleformat Mix 
Her spriker kommentarene. Noen syntes det fungerte godt og var gøy, andre syntes det ikke fungerte og at det ble for mange kamper. 
Om arenaene
Her også spriker kommentarene. Noen syntes det fungerte fint, andre så problemer med flere underlag og ulik belysning.  Noen savnet også samholdet det gir å være på én arena.
Super tie-break / 3. sett
Noen kommentarer på at man savnet 3. sett, mens andre synes Super Tie-break fungerte bra. 
Kampoppsett
Mange positive kommentarer på at spilleoppsettet var klart i god tid. Noen syntes det ble for tett program med for mange kamper på få dager. Det var også flere som ønsket at NM ble arrangert over flere dager. 
Kommentarer fra turneringsledelsen
Vi takker alle som har tatt seg tid til å svare på undersøkelsen. Det gir oss mulighet til å forbedre oss.  
For å gi et bakteppe til årets arrangement er det viktig for oss å gi noen kommentarer til årets arrangement og hvorfor det ble slik det ble – med 2 arenaer og Fast4 i mixed double.  
OTA har arrangert NM Inne i mange år, men ville ikke gjøre det lenger, da de hadde gått økonomisk i minus i flere år. Derfor bestemte vi at styret i NTV skulle arrangere NM på frivillig basis/dugnad.
NTV fikk kun leie baner på OTA fredag, lørdag, søndag og noen baner mandag formiddag. 
Dilemmaet vi da sto i var: Skal vi gjennomføre arrangementet over 2 helger? eller arrangere det på en helg, men benytte 2 arenaer? 
Vi valgte da å gjennomføre på en helg, og tok Heminghallen i bruk. 
For å få gjennomført alle klasser i løpet av denne tiden måtte vi gjøre noen grep med Mixed double. Valget falt på å bruke fredag kveld og Fast4- formatet. Vi valgte også gruppespill, slik at alle skulle få minimum 2 kamper. 
Mixedklassen er alltid et «problem» i NM, da det blir mange kamper på de som går langt i flere klasser. I årets NM senior inne kuttet de ut mixed klassen, da det ble for tett program. I NM senior ute i Frognerparken, ble det i fjor spilt mixed double som en dagsturnering med Fast4. 
Vi prøvde å samle noen klasser på de ulike arenaene, så spillerne fikk spille på samme underlag og lite kjøring mellom anleggene.  Klarte nok ikke dette på søndagen, da vi ikke hadde anlegget hele dagen grunnet lagkamp avvikling.
Når det gjelder Super Tie-break eller 3. sett, så vil vi tilstrebe 3 fulle sett i single, dette så lenge banekapasitet tilsier at det er mulig.
Spilleoppsettet ble ganske tett, spesielt for de som kommer langt. Banekapasitet var avgjørende for at det ble kjørt så tett program
Det er med glede vi kan melde at vi fikk et lite økonomisk overskudd på arrangementet, som vi brukte på å lønne dommere til 90-års klassen, fotograf og en til å trekke og lage spilleoppsett og spilletider. 
Igjen tusen takk til alle som svarte. Vi tar med oss innspillene fra dere til senere arrangementer og vil fortsette å jobbe for best mulig NM- arrangementer framover.  
